24. Rokovania Výboru pre petície (2007) 
- K odseku 31:
David Hammerstein
spravodajca. - (ES) Predkladám tento pozmeňujúci a doplňujúci návrh s cieľom zohľadniť nedávne právne rozhodnutia. Prečítam ho:
"ako mimoriadne opatrenie, colné úrady naďalej konfiškujú autá gréckych občanov", dopĺňam, "dočasne" a dopĺňam poslednú vetu: "berie na vedomie rozhodnutie Súdneho dvora C-156/04 zo 7. júna 2007, ktoré považuje väčšinu z vysvetlení poskytnutých v tejto veci gréckymi orgánmi za uspokojivé; víta vykonávanie nových právnych predpisov prijatých týmito orgánmi s cieľom vyrovnať sa s nedostatkami zdôraznenými vo vyššie uvedenom rozhodnutí;".
Predsedajúca
Voči tomuto pozmeňujúcemu a doplňujúcemu návrhu nie sú námietky.
- Po ukončení hlasovania:
Zbigniew Zaleski
Vážená pani predsedajúca, myslím, že vzhľadom na rýchly priebeh nášho hlasovania si môžem dovoliť krátku, avšak opodstatnenú poznámku. V mene tých, ktorí vidia výsledky hlasovania na displeji a môžu ich prečítať, by som rád vyjadril vďaku za jeho účinný a rýchly priebeh. Dúfam, že aj ostatní predsedajúci vrátane pána Pötteringa, ktorý je veľmi promptný, budú tento príklad nasledovať.
Predsedajúca
Ďakujem. Vynasnažíme sa čo najviac.
